കടശ്ശിക്കടവ്

കേരളത്തിലെ ഇടുക്കി ജില്ലയിൽ മൂന്നാർ - കുമളി സംസ്ഥാന പാതയ്ക്ക് സമീപത്തായി സ്ഥിതി ചെയ്യുന്ന ഒരു ഗ്രാമമാണ് കടശ്ശിക്കടവ്. മധ്യകേരള ഡിവിഷനിലെ വണ്ടൻമേട് ഗ്രാമപഞ്ചായത്തിൻ്റെ ഭാഗമാണിത്. ജില്ലാ ആസ്ഥാനമായ പൈനാവിന് 33 കിലോമീറ്റർ (21 മൈൽ) തെക്കുഭാഗത്തായി, കട്ടപ്പനയിൽ നിന്ന് 11 കിലോമീറ്റർ (6.8 മൈൽ), സംസ്ഥാന തലസ്ഥാനമായ തിരുവനന്തപുരത്ത് നിന്ന് 154 കിലോമീറ്റർ (96 മൈൽ) ദൂരങ്ങളിലാണ് ഈ ഗ്രാമം സ്ഥിതിചെയ്യുന്നത്.

 ഭാഷ 
ഗ്രാമത്തിലെ തദ്ദേശീയരായ ജനങ്ങൾ മലയാളവും തമിഴും വ്യാപകമായി സംസാരിക്കുന്നു. അവരിൽ ഭൂരിഭാഗവും ഹിന്ദി, ഇംഗ്ലീഷ് ഭാഷകളിലും പ്രാവീണ്യമുള്ളവരാണ്.

 ഗതാഗതം 
കുമളി, മൂന്നാർ റൂട്ടിൽ സ്ഥിതി ചെയ്യുന്ന ഈ ഗ്രാമം റോഡ് മാർഗ്ഗം നന്നായി ബന്ധിപ്പിച്ചിരിക്കുന്നു. ജനങ്ങൾ അവരുടെ പ്രാദേശിക ഗതാഗത ആവശ്യങ്ങൾ നിറവേറ്റുന്നതിനായി ബസുകൾ, ഓട്ടോകൾ, ജീപ്പുകൾ എന്നിവയെ ആശ്രയിക്കുന്നു. കോട്ടയം, ചങ്ങനാശ്ശേരി എന്നിവയാണ് ഏറ്റവും അടുത്തുള്ള റെയിൽവേ സ്റ്റേഷനുകൾ. കൊച്ചി, മധുര എന്നിവയാണ് ഗ്രാമത്തോട് ഏറ്റവുമടുത്തുള്ള വിമാനത്താവളങ്ങൾ.

 മതപരമായ സ്ഥലങ്ങൾ 
കടശ്ശിക്കടവ് ഗ്രാമത്തിലെ പ്രശസ്തമായ ആരാധനാലയങ്ങൾ ഇവയാണ് -

 ശിവ പാർവതി ക്ഷേത്രം, കടശ്ശിക്കടവ്
 മാരിയമ്മൻ കോവിൽ, പാമ്പുപാറ
 മംഗളാദേവി ക്ഷേത്രം
 ജുമാ മസ്ജിദ് കടശ്ശിക്കടവ്
 സി. എസ്. ഐ പള്ളി
 ഫുൾ ഗോസ്പൽ ചർച്ച് ഓഫ് ക്രൈസ്റ്റ് ഇന്ത്യ

 വിദ്യാഭ്യാസം 
അങ്കണവാടി പ്രീ-സ്കൂൾ സൌകര്യങ്ങൾ ഒഴികെ കടശ്ശിക്കടവ് ഗ്രാമത്തിൽ  മറ്റ് വിദ്യാലയങ്ങളോ കോളേജുകളോ ഇല്ല. സ്കൂൾ വിദ്യാഭ്യാസത്തിനും ഉന്നത പഠനത്തിനുമായി വിദ്യാർത്ഥികൾ അണക്കര, പുറ്റടി, കുമളി, കട്ടപ്പന എന്നിവിടങ്ങളിലേക്ക് പോകേണ്ടതുണ്ട്. 

 അവലംബം 

വർഗ്ഗം:ഇടുക്കി ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata